**ROMÂNIA**

**JUDEŢUL SATU MARE**

**CONSILIUL JUDEŢEAN**

**PROIECT DE HOTĂRÂRE NR. \_\_\_\_\_\_\_\_ / \_\_\_\_\_\_\_\_.2025**

**privind actualizarea Monografiei economico-militare**

**a judeţului Satu Mare, Ediția 2024, pentru anul 2025**

Consiliul Judeţean Satu Mare,

Având în vedere Referatul de aprobare nr.\_\_\_\_\_\_\_/\_\_\_\_\_\_\_2025 a d-lui Pataki Csaba, preşedinte al Consiliului Judeţean Satu Mare, anexat prezentului proiect de hotărâre,

luând în considerare adresa Administraţiei Naţionale a Rezervelor de Stat şi Probleme Speciale,Structura Teritorială pentru Probleme Speciale a Judeţului Satu Mare cu nr.145 SM din 29.05.2025, înregistrată la registratura Consiliului Județean Satu Mare cu nr. 12320 din 10.06.2025, prin care se comunică Anexa cuprinzând proiectul modificărilor la Monografia economico – militară a județului Satu Mare, ediția 2024, pentru anul 2025,

ţinând cont de prevederile:

* art. 35 lit. d) din Legea apărării naţionale a României nr. 45/1994, cu modificările şi completările ulterioare;
* art. 47 lit. f) din Legea privind pregătirea economiei naţionale şi a teritoriului pentru apărare nr. 477/2003, republicată;
* art.2 din H.G nr.1174/2011 pentru aprobarea Instrucţiunilor privind întocmirea şi actualizarea monografiei economico-militare a judeţului, respectiv a municipiului Bucureşti, art.4, alin.(1) şi art.5, alin.(1) din Anexa1 la acelaşi act normativ;
* Legii privind protecţia informaţiilor clasificate nr. 182/2002, cu modificările şi completările ulterioare;
* Hotărârii Guvernului pentru aprobarea Standardelor naționale de protecție a informațiilor clasificate în România nr. 585/2002, cu modificările şi completările ulterioare;
* art.5, art.6 şi art.7 din Hotărârea Guvernului privind protecţia informaţiilor secrete de serviciu nr. 781/2002,

în temeiul prevederilor art. 173 alin.(1) lit.f), art. 182 alin.(1), coroborate cu cele ale art.196 alin.(1) lit.a) din OUG nr.57/2019 privind Codul administrativ, cu modificările și completările ulterioare,

**H O T Ă R Ă Ş T E :**

**Art. 1.(1)** Se aprobă Monografia economico-militară a judeţului Satu Mare, Ediția 2024, pentru anul 2025, actualizată, conform anexei care face parte integrantă din prezenta hotărâre.

**(2)** Anexa la prezenta hotărâre are un caracter *Nesecret* documentul fiind *nedestinat publicității*.

**(3)** Anexa la Hotărârea Consiliului Județean Satu Mare nr.87/2024 privind actualizarea Monografiei economico-militare a judeţului Satu Mare pentru anul 2024 se modifică și se completează corespunzător cu anexa la prezenta hotărâre.

**(4)** Documentul menționat la alin.(1) se va păstra la Structura de Securitate din cadrul Consiliului Județean Satu Mare, consultarea acestuia făcându-se doar pe bază de Autorizație de acces la documente clasificate și cu respectarea normelor legale în vigoare privind protecția acestei categorii de informații.

**(5)** Monografia prevăzută la alin.(1) se comunică Structurii Teritoriale pentru Probleme Speciale a Judeţului Satu Mare care va asigura multiplicarea și comunicarea acesteia, conform legii.

**Art.2.** Cu punerea în aplicare a prevederilor prezentei hotărâri se încredințează Preşedintele Consiliului Judeţean Satu Mare, prin Structura de Securitate constituită la nivelul Consiliului Judeţean Satu Mare.

**Art.3.** Prezenta hotărâre se comunică Structurii de Securitate constituită la nivelul Consiliului Judeţean Satu Mare, Structurii Teritoriale pentru Probleme Speciale a Judeţului Satu Mare, precum și Prefectului Județului Satu Mare și se aduce la cunoştinţă publică, cu excepția anexei la prezenta hotărâre, prin grija Secretarului General al Judeţului.

Satu Mare\_\_\_\_\_\_\_\_\_\_2025

**INIŢIATOR:**

**PREŞEDINTE,**

**Pataki Csaba AVIZEAZĂ: SECRETAR GENERAL AL JUDEŢULUI,**

**Crasnai Mihaela Elena Ana**

Red/Tehn. S.M.F. 5 ex.